作者:周文質
標題:越調・小桃紅
內容:當時羅帕寫宮商，曾寄風流況。今日樽前且休唱，斷人腸，有花有酒應難忘。香消夜涼，月明枕上，不信不思量。彩箋滴滿淚珠兒，心坎如刀刺。明月清風兩獨自，暗嗟諮，愁懷寫出龍蛇字。吳姬見時，知咱心事，不信不相思。詠桃東風有恨致玄都，吹破枝頭玉。夜月梨花也相妒，不尋俗，嬌鸞綵鳳風流處。劉郎去也，武陵溪上，仙子淡妝梳。群芳爭豔鬥開時，公子王孫至。邀我名園賞春思，探花枝，任君各自簪紅紫。諸公肯許，老夫頭上，插朵粉團兒。偏嫌桃杏染胭脂，我愛丁香囗。恨殺薔薇有多刺，怨垂絲，梨花帶雨傷春思。海棠過了，荼コ開遍，都不似粉團兒。